# Gran reemplaçament

El Gran reemplaçament o la gran substitució (Le grand remplacement en francès) és una teoria conspirativa de l'extrema dreta, segons la qual els francesos blancs catòlics i la població blanca cristiana europea en general, està sent sistemàticament reemplaçada amb pobles no europeus, específicament àrabs, berbers, llevantins, nord-africans i subsaharians, a través de la migració massiva i el creixement demogràfic. Associa la presència de musulmans a França amb un potencial perill i destrucció de la cultura i civilització franceses.
Usualment culpa a una elit global i liberal, com Brussel·les i la Unió Europea, de dirigir un complot o mecanisme per a dur a terme el reemplaçament dels pobles europeus.
Va ser popularitzada per Renaud Camus. Aquest concepte de reemplaçament, o el de genocidi blanc, s'ha replicat a través de la retòrica de diversos moviments d'extrema dreta a Occident. Entre els seus principals promotors no sols estan els partits populistes de dreta, sinó també una àmplia xarxa de moviments socials (per exemple Pegida), grupuscles ideològics (per exemple Els Identitaires), bloguers (com Fjordman i Lauren Southern) i periodistes (com Eric Zemmour, qui es va presentar a les eleccions presidencials franceses de 2022). Importants llocs web de dretes, com ara Gates of Vienna, Politically Incorrect i France de Souche, han ofert als bloguers plataformes per a difondre aquesta teoria.

## Història

La teoria conspirativa del gran reemplaçament es remunta a la novel·la de 1973 Le Camp des Saints, de Jean Raspail, on es descriu el col·lapse de la cultura occidental a causa d'un "sisme submarí" migratori del Tercer Món. La novel·la, al costat de la teoria d'Eurabia desenvolupada per l'escriptora suisso-israeliana Bat Ye'or el 2005, va establir les bases sobre les quals Renaud Camus va escriure i va presentar el seu llibre El gran reemplaçament el 2012. Atribuït com el "pare de la doctrina del gran reemplaçament" pel Southern Poverty Law Center, Camus va afirmar que: «el gran reemplaçament és molt senzill, tens un poble, i en el lapse d'una generació tens a un poble diferent». Camus ha argumentat que la cultura d'Europa, la seva civilització i identitat estan en perill de ser avassallades per la migració massiva, especialment musulmana i, per tant, reemplaçada físicament.
Encara que circulava en cercles neofeixistes des de feia temps, la teoria conspirativa del gran reemplaçament es va difondre entre l'extrema dreta europea sobretot a partir de la crisi dels refugiats de 2015, convertint-se en una altra de les guerres culturals que estava duent a terme per a intentar aconseguir l'hegemonia ideològica. Va ser llavors quan es va afegir un nou element: que darrere de l'operació del «gran reemplaçament» estava el financer jueu d'origen hongarès George Soros, amb el que d'aquesta forma s'unien islamofòbia i antisemitisme. La teoria va ser citada pels principals líders de la ultradreta europea com Marine Le Pen, Matteo Salvini o Viktor Orban, així com pels dirigents de l'alt-right estatunidenca.
Brenton Tarrant, l'australià que va perpetrar els atemptats de Christchurch de 2019 a Nova Zelanda, era seguidor d'aquesta teoria de la conspiració i va titular amb aquest nom el seu manifest publicat a la web.
A Espanya, partits d'extrema dreta com Vox l'han començat a fer servir al seu argumentari. A França, Eric Zemmour ha batejat el seu partit amb el nom de Reconquesta com a reacció a aquesta teoria, que defensa que en unes dècades la població francesa haurà quedat substituïda per la gent vinguda d'altres països, principalment de religió musulmana.

## Influència política
### Europa
#### Espanya

S'ha dit que el partit ultradretà Vox fa circular aquesta teoria pel seu discurs sobre les baixes taxes de natalitat dels espanyols en comparació dels immigrants. El partit català d'extrema dreta, Aliança Catalana, també incorpora i difón aquesta tesi conspirativa. Segons el periodista Antonio Maestre, d'El Diario, aquesta ideologia és compartida entre Vox i determinats corrents extrems del nacionalisme català que temen ser substituïts per hispanoparlants.

### Amèrica
#### Estats Units

El Gran Reemplaçament als Estats Units és la versió nord-americana d'una teoria conspirativa nacionalista blanca d'extrema dreta segons la qual les minories racials estan desplaçant la població blanca tradicional nord-americana i fent-se amb el control de la nació. Les versions de la teoria "s'han convertit en una cosa habitual" al Partit Republicà dels Estats Units, i s'han convertit en un important tema de debat polític. També ha estimulat respostes violentes que inclouen assassinats en massa. S'assembla a la teoria del Gran Reemplaçament promoguda a Europa, però té els seus orígens en el nativisme nord-americà al voltant del 1900. Segons Erika Lee, el 1894 els fundadors de la Lliga per a la Restricció de la Immigració (Immigration Restriction League) estaven "convençuts que les tradicions, els pobles i la cultura anglosaxons estaven sent ofegats per una allau d'estrangers racialment inferiors procedents del sud i l'est d'Europa".

## Influència en el terrorisme nacionalista blanc
### Crida implícita a la violència

L'ús per part de Camus de termes forts com "colonització" i "ocupants"[h] per etiquetar els immigrants no europeus i els seus fills s'han descrit com a crides implícites a la violència. Estudiosos com Jean-Yves Camus han argumentat que la teoria de la conspiració del "Gran Reemplaçament" és molt paral·lela al concepte de "remigració", un terme eufemístic per a la deportació forçosa d'immigrants no blancs. "No sortirem d'Europa, farem que Àfrica surti d'Europa", va escriure Camus el 2019 per definir el programa polític per a les eleccions al Parlament Europeu. També ha utilitzat un altre eufemisme, la "Gran Repatriació", per referir-se a la remigració.
Segons els historiadors Nicolas Bancel i Pascal Blanchard, juntament amb el sociòleg Ahmed Boubeker, “l'anunci d'una guerra civil està implícit en la teoria de la 'gran repatriació' [...] Aquesta tesi és extrema –i tan simplista que pot ser entesa per qualsevol- perquè valida una definició racial de la nació.” El demògraf Hervé Le Bras, escèptic davant la descripció que fa Camus dels immigrants de segona o tercera generació per ser en si mateixa una contradicció en els termes -”ja no emigren, són francesos"-, també critica la seva designació com a cinquena columna a França o "enemic intern".

### Atacs inspirats

Els temors a l'extinció de la raça blanca, i la teoria del reemplaçament en particular, han estat citats per diversos acusats de protagonitzar tirotejos massius entre el 2018, el 2019 i el 2022. Tot i que Camus ha declarat que la seva pròpia filosofia és no violenta, analistes com Heidi Beirich, del Southern Poverty Law Center, afirmen que la idea del genocidi blanc ha "influït indubtablement" en els supremacistes blancs nord-americans, cosa que podria conduir a la violència.
L'octubre del 2018, un home armat va matar 11 persones i en va ferir 6 en un atac a la sinagoga de l'Arbre de la Vida a Pittsburgh, Pennsilvània. El pistoler creia que els jueus estaven important deliberadament immigrants no blancs als Estats Units com a part d'una conspiració contra la raça blanca.
Brenton Harrison Tarrant, el terrorista australià responsable dels tirotejos massius a la mesquita d'Al Noor i el centre islàmic de Linwood a Christchurch (Nova Zelanda) el 15 de març de 2019, en què van morir 51 persones i 49 van resultar ferides, va titular el seu manifest The Great Replacement (El Gran Reemplaçament), una referència al llibre de Camus. En resposta, Camus va condemnar la violència alhora que va reafirmar el seu desig d'una "contrarevolta" contra l'augment de la població no blanca.
El 2019, una investigació de l'Institut per al Diàleg Estratègic va mostrar més de 24.000 mencions a les xarxes socials sobre el Gran Reemplaçament el mes anterior als tirotejos de Christchurch, en comparació amb només 3.431 mencions a l'abril de 2012. L'ús del terme es va disparar a l'abril del 2019 després del tiroteig de la mesquita de Christchurch.
Patrick Crusius, el sospitós del tiroteig d'El Paso de 2019, va publicar un manifest en línia titulat La veritat incòmoda en què al·ludia al "gran reemplaçament" i expressava el seu suport al "tirador de Christchurch" minuts abans de l'atac. Parlava d'una "invasió hispana de Texas" que conduiria a un "reemplaçament cultural i ètnic" (en al·lusió a la Reconquista) com a justificacions per al tiroteig.
El sospitós acusat del tiroteig de 2022 a Buffalo va enumerar el Gran Reemplaçament en un manifest que havia publicat abans de l'atac. El sospitós es va descriure a si mateix com a feixista, supremacista blanc i antisemita.

## Referències

* ↑ Martínez, Josefina Luzuriaga; Leiva. Patriarcado y capitalismo: Feminismo, clase y diversidad (en castellà). Ediciones AKAL, 2019-11-18, p. 56. ISBN 978-84-460-4832-9.
* ↑ Stefanoni, Pablo. ¿La rebeldía se volvió de derecha?: Cómo el antiprogresismo y la anticorrección política están construyendo un nuevo sentido común (y por qué la izquierda debería tomarlos en serio) (en castellà). Siglo XXI Editores, 2021-01-21, p. 122. ISBN 978-987-801-053-3.
* ↑ Murray, Douglas. La extraña muerte de Europa: Identidad, Inmigración, Islam (en castellà). EDAF, 2019-10-15, p. 127. ISBN 978-84-414-3988-7.
* ↑ Traverso, Enzo. Las nuevas caras de la derecha: Conversaciones con Régis Meyran (en castellà). Siglo XXI Editores, 2019-11-20, p. 27. ISBN 978-987-629-815-5.
* ↑ Froio, Caterina «Race, Religion, or Culture? Framing Islam between Racism and Neo-Racism in the Online Network of the French Far Right». Perspectives on Politics, 16, 3, 21-08-2018, pàg. 696–709. DOI: 10.1017/S1537592718001573. «...the conspiracy theory of the Grand remplacement (Great replacement) positing the 'Islamo-substitution' of biologically autochthonous populations in the French metropolitan territory, by Muslim minorities mostly coming from sub-Saharan Africa and the Maghreb»
* ↑ Sowerwine, Charles «The Far Right in a Neo-Liberal Age: Pessimism, Sexism and Racism in Modern French Thought». French History & Civilization, 7, 2017, pàg. 190–203 [Consulta: 24 setembre 2018]. «...the Grand Remplacement (Great Replacement), a lunar right - or is the term now "alt right?" - conspiracy theory about a plot to effect "the progressive replacement, over a few decades, of the historic population of our country by immigrants, the vast majority of them non-European.»
* ↑ Plenel, Edwy. For the Muslims: Islamophobia in France. Verso Books, 28 de juny de 2016. ISBN 978-1-78478-488-1.
* ↑ Sowerwine, Charles. France since 1870: Culture, Politics and Society. Londres: Palgrave, 2018, p. 460. ISBN 978-1-137-40611-8. OCLC 1051356006. «Zemmour flirted with a far-right conspiracy theory; the Grand remplacement (Great Replacement)»
* 1 2 Baldauf, Johannes. Toxische Narrative: Monitoring rechts-alternativer Akteure (en neerlandés). Berlín: Amadeu Antonio Stiftung, 2017, p. 11. ISBN 978-3-940878-29-8. OCLC 1042949000. «...this narrative is highly compatible with concrete conspiracy narratives about how this replacement is desired and planned, either by 'the politicians' or 'the elite,' which-ever connotes Jewishness more effectively.»
* 1 2 «A campaign to deconstruct conspiracy discourse on the Internet». La Croix, 26-01-2018.
* ↑ «Marine Le Pen adviser found guilty of inciting hatred against Muslims». The Independent, 25-04-2017.
* ↑ «How France's ‘great replacement’ theory conquered the global far right» (en anglès), 08-11-2021. [Consulta: 21 abril 2022].
* ↑ Bergmann, Eirikur. Conspiracy & Populism: The Politics of Misinformation. Cham, Suiza: Palgrave Macmillan, 2018, p. 127. ISBN 978-3-319-90359-0. OCLC 1049171816.
* ↑ Lauren Southern 2017 https://www.youtube.com/watch?v=OTDmsmN43NA&t=
* ↑ «Generation Identity: Far-right group sending UK recruits to military-style training camps in Europe». The Independent, 09-11-2017.
* ↑ Betz, Hans-Georg. «The Radical Right and Populism». A: Oxford Handbooks Online. 1. Oxford University Press, 5 de febrer de 2018. DOI 10.1093/oxfordhb/9780190274559.013.5. ISBN 9780190644185.
* ↑ Ait Abdeslam, Abderrahim «The vilification of Muslim diaspora in French fictional novels: 'Soumission' (2015) and 'Petit Frère' (2008) as case studies». Journal of Multicultural Discourses, 13, 3, 28-08-2018, pàg. 1–11. DOI: 10.1080/17447143.2018.1511717.
* ↑ Forti, 2021, p. 166-167.
* ↑ Ramoneda, Josep. «El gran reemplaçament», 16-11-2021. [Consulta: 21 abril 2022].
* ↑ McAuley, James «Renaud Camus's ideas may have inspired the Christchurch mosque slayings in New Zealand». Washington Post, 15-03-2019 [Consulta: 15 març 2019].
* ↑ Suso, Roger. «La ludificació del terror ultradretà». La Directa, 15-10-2019. [Consulta: 21 abril 2022].
* ↑ Fanjul, Sergio C. «“Nos están sustituyendo”: la teoría conspirativa que incendia a la extrema derecha y está llegando a España» (en castellà), 18-10-2021. [Consulta: 21 abril 2022].
* ↑ 324cat. «Quan el debat sobre la immigració a França no es basa en l'estadística», 08-04-2022. [Consulta: 21 abril 2022].
* ↑ Ivars, Juan Soto. «Separatismo cultural: la bisagra entre la extrema derecha y la izquierda identitaria» (en castellà), 15-08-2020. [Consulta: 1r juliol 2023].
* ↑ «Aliança Catalana irromp al Parlament a remolc de conspiracions de les extremes dretes europees, segons els experts» (en castellà). Regio7, 19-05-2024. [Consulta: 20 agost 2024].
* ↑ «El lepenismo asoma en Cataluña» (en spanish). ElDiario.es, 13-02-2021. «El discurso nacionalista catalán contra los castellanohablantes es una reformulación de la teoría supremacista neonazi del "Gran Reemplazo", que argumentaba que la inmigración de países africanos a Europa tenía como objetivo diluir la identidad occidental. El votante potencial de Vox en Cataluña es para los nacionalistas esencialistas catalanes lo que los inmigrantes musulmanes son para Vox. La tormenta perfecta del odio. [El discurs nacionalista català contra els castellanoparlants és una reformulació de la teoria supremacista neonazi del Gran Reemplaçament, que argumentava que la immigració de països africans a Europa tenia com a objectiu diluir la identitat occidental. El votant potencial de Vox a Catalunya és per als nacionalistes essencialistes catalans allò que els immigrants musulmans són per a Vox. La tempesta perfecta de l'odi.]»
* ↑ Bowles, Nellie «‘Replacement Theory,’ a Racist, Sexist Doctrine, Spreads in Far-Right Circles» (en anglès). The New York Times, 18-03-2019. ISSN: 0362-4331.
* ↑ Bowles, Nellie «'Replacement Theory,' a Racist, Sexist Doctrine, Spreads in Far-Right Circles». The New York Times, 18-03-2019. «Darrere d'aquesta idea hi ha una teoria de la conspiració racista coneguda com "la teoria del reemplaçament", que va ser popularitzada per un filòsof francès de dretes.»
* ↑ Erika Lee, America for Americans a history of xenophobia in the United States (2019) p. 113.
* ↑ ; McAuley, James «New Zealand attacks offer the latest evidence of a web of supremacist extremism». , 15-03-2019. «Camus, now 72, told The Washington Post that he condemns the Christchurch attacks and has always condemned similar violence. [...] Camus added that he still hopes that the desire for a 'counterrevolt' against 'colonization in Europe today' will grow, a reference to increases in nonwhite populations.»
* 1 2 AFP. «Européennes: l'écrivain Renaud Camus en tête de liste». Le Figaro, 04-04-2019. Arxivat de l'original el 20 September 2019. [Consulta: 4 agost 2019]. «'L'Europe, il ne faut pas en sortir, il faut en sortir l'Afrique' [...] 'Jamais une occupation n'a pris fin sans le départ de l'occupant. Jamais une colonisation ne s'est achevée sans le retrait des colonisateurs et des colons. La Ligne claire, et seule à l'être, c'est celle qui mène du ferme constat du grand remplacement (...) à l'exigence de la remigration', ajoutent-ils.»
* ↑ Camus, Jean-Yves; Mathieu, Annie. «D'où vient l'expression 'remigration'?». Le Soleil, 19-08-2017. Arxivat de l'original el 24 May 2019.
* ↑ «Parti de L'In-nocence». In-nocence. [Consulta: 5 agost 2019]. «Il n'est d'autre chance de retour à la paix civile et à la dignité que la libération du sol national et le retour chez eux des colonisateurs : remigration, Grand Rapatriement.»
* ↑ «Le fantasme du 'grand remplacement' démographique» (en francès). , 23-01-2014.
* ↑ Eligon, John «The El Paso Screed, and the Racist Doctrine Behind It». The New York Times, 07-08-2019.
* ↑ Popli, Nik (16 May 2022). «How the 'Great Replacement Theory' Has Fueled Racist Violence». Time.
* ↑ «Hate crime charges filed in Pittsburgh synagogue shooting that left 11 dead». CNN, 27-10-2018. [Consulta: 25 juny 2020].
* ↑ «Pennsylvania man, Robert Bowers, charged with federal hate crimes, murder in shooting at Pittsburgh synagogue» (en anglès). Southern Poverty Law Center. [Consulta: 25 juny 2020].
* ↑ «Taboos fall away as far-right EU candidates breach red line». Associated Press, 16-05-2019.
* 1 2 ; Bogel-Burroughs, Nicholas; Benner, Katie «Minutes Before El Paso Killing, Hate-Filled Manifesto Appears Online». The New York Times, 03-08-2019. Available via The Irish Times Arxivat 4 August 2019 a Wayback Machine..
* ↑ Vera, Shimon Prokupecz, Christina Maxouris, Dakin Andone, Samantha Beech, Amir. «What we know about Buffalo supermarket shooting suspect Payton Gendron» (en anglès). CNN, 15-05-2022. [Consulta: 17 maig 2022].

## Bibliografia

* Forti, Steven. Extrema derecha 2.0. Qué es y cómo combatirla. Prólogo de Enric Juliana. Madrid: Siglo XXI, 2021. ISBN 978-84-323-2030-9.
* Bergmann, Eirikur. «The Eurabia Doctrine». A: Conspiracy & Populism : The Politics of Misinformation. Palgrave Macmillan, 2018, p. 123–149. DOI 10.1007/978-3-319-90359-0_6. ISBN 978-3-319-90358-3. LCCN 2018939717.
* Boubeker, Ahmed; Bancel, Nicolas; Blanchard, Pascal. Le Grand Repli (en francès). La Découverte, 2015. ISBN 978-2707188229.
* Camus, Jean-Yves; Lebourg, Nicolas. Far-Right Politics in Europe. Harvard University Press, 2017. ISBN 978-0674971530.
* Chatterton Williams, Thomas «The French Origins of "You Will Not Replace Us"». The New Yorker, 27-11-2017.
* Finkielkraut, Alain. «Le grand déménagement du monde» (en francès), 24-06-2017. Arxivat de l'original el 2 setembre 2019.
* Fourquet, Jérôme. Accueil ou submersion ?: Regards européens sur la crise des migrants (en francès). Éditions de l'Aube, 2016. ISBN 978-2-8159-2026-1.
* Polakow-Suransky, Sasha. Go Back to Where You Came From: The Backlash Against Immigration and the Fate of Western Democracy. Oxford University Press, 2017. ISBN 978-1849049092.
* Taguieff, Pierre-André. La revanche du nationalisme: Néopopulistes et xénophobes à l'assaut de l'Europe (en francès). Presses Universitaires de France, 2015. ISBN 978-2-13-072950-1.
* Weil, Patrick; Truong, Nicolas. Le sens de la République: essai (en francès). Grasset, 2015. ISBN 978-2246858232.

## Enllaços externs

* Azzouzi, Alaaddine, El Gran Reemplaçament: la conspiració que inspira atemptats racistes, Telenotícies, Televisió de Catalunya, 11/06/2022.